google/wiki40b huggingface dataset:
Muscadet

Muscadet er en fransk hvitvin. Den dyrkes i den vestlige enden av Loiredalen, i nærheten av byen Nantes i regionen Pays de la Loire. Det produseres mer Muscadet enn noen annen vin i Loire. Den lages av druen Melon de Bourgogne. Etter franske vinlover, Appellation d'origine contrôlée, er viner oppkalt etter regionen de er plantet eller etter druetype (sistnevnte kun i Alsace). Navnet Muscadet er derfor et unntak. Navnet ser ut til å referere til en karakteristikk av vin produsert av Melon de Bourgogne: vin qui en fn-goût musqué - 'vin med en moskusaktig smak,' selv om vinekspert Tom Stevenson noterer at Muscadetviner ikke har mye, om noen, «muskiness» eller Muscatsmak eller aromaer.
Den eneste varianten som brukes til å produsere Muscadet, Melon de Bourgogne, ble først plantet i regionen en gang i løpet av 1600-tallet. Druen ble dominerende etter hard frost i 1709 drepte de fleste av regionens viner.
Muscadet er ganske rimelige viner som i vinpressen ofte omtales som «røverkjøp» og seriøse utfordrere til Chablis til under halve prisen.
Carlito's Way

Handling

Puertoricaneren og forbryteren Carlito Brigante kommer ut etter 5 år i fengsel. Han er middelaldrende og vil nå holde seg unna forbryterlivet. Hans drøm er å drive en bruktbilhandel på Bahamas, og flytte dit sammen med sin kjære Gail. Men hans fortid gjør det vanskelig for ham.

Om filmen

Carlito's Way ble godt mottatt av kritikerne og har oppnådd 80% på Rotten Tomatoes. Den kjente amerikanske filmkritikeren Roger Ebert gav den nest høyeste karakter. «Praktfullt» skrev VGs anmelder og gav den terningkast fem, mens Dagbladets anmelder gav den terningkast fire.
Til tross for god omtale gjorde den det beskjedent på kino og innbrakte 37 millioner dollar ved amerikanske kinoer og nesten 64 millioner dollar på verdensbasis. Produksjonskostnadene var på 30 millioner dollar.
I 2005 kom lite kjente oppfølgeren Carlito's Way: Rise to Power. Denne ble lansert rett på video.
Pak Mun-demningen

Pak Mun-demningen er en demning av betong i det østlige Thailand, i alt 5,5 km vest for der elvene Mekong og Mun flyter sammen i provinsen Ubon Ratchathani helt øst i landet. Den ble utbygd 1991–1994, men det utøves politisk press internt i landet om å fjerne dammen. Vannkraftproduksjonen anslås til om lag 136 MW, men produksjonen antas å være ujevn da anlegget neppe er økonomisk bærekraftig.
Det har vært meget sterke protester mot utbyggingen, som gir en oversvømming som førte til flytting av minst 1.700 familieer, mens 4.500 andre familier fikk kompensasjoner i 2000. Reservoaret ble på 117 km². Det var Verdensbanken som finansierte utbyggingen.
Put Your Hands Up (If You Feel Love)

Informasjon

På grunn av hennes oppfattet feil av «Better than Today» og «Get Outta My Way», Minogue kunngjorde også det ville ikke være mer singler utgitt fra albumet. Plateselskapet overtrådt hennes tidligere uttalelse om slutten av utgivelser fra albumet, annonserte «Put Your Hands Up (If You Feel Love)» ville bli offisielt utgitt som en digital singel den 31. mai 2011.
Singlen ble først utgitt i Japan den 29. mai 2011 som en digital versjon inkludert et nytt spor som heter «Silence». Den samme versjon og en annen versjon med remikser ble både utgitt i Europa. De samme digitale versjoner ble utgitt i Australia. Sporene på CD-en ble også utgitt digitalt, slik at totalt tre forskjellige digitale versjoner utgitt i Minogues hjemlandet alle den 3. juni 2011. Bildet for de fleste versjoner viser Minogue med en Dolce & Gabbana-drakt designet spesielt for hennes turne Aphrodite: Les Folies Tour. CD-coveren var helt annerledes med et bilde tatt fra økter.
«Put Your Hands Up (If You Feel Love)» tilbrakte en uke i de fleste hitlister, blant annet Australia, Østerrike og Storbritannia. Singlen eneste nådde nummer 50 på ARIA Charts og nummer 93 på UK Singles Chart. Men sangen nådde nummer 48 i Belgia den 11. juni 2011 og nummer 36 den 25. juni 2011. I USA nådde singlen nummer 41 på Billboard (Hot Dance Club Songs) den 9. juli 2011 og førsteplass den 3. september 2011. Alle singler fra Aphrodite har nådd førsteplass på denne topplisten.
Omoteina

Utseende

En nokså liten, bred og flat, blekt gulbrunlig (i alle fall på døde eksemplarer) bladbiller. På levende eksemplarer er dekkvingene friskt grønne, men dette blekner fort når de dør. Den er skjoldformet, sidene av dekkvingene er utvidete og flate og dekker beina. Pronotum er ikke like utvidet men dekker hodet slik at det ikke er synlig ovenfra. Dekkvingenes forhjørner er rundet framskutte foran pronotum. Denen arten har en ganske lav forhøyning på dekkvingene. Oversiden er kraftig punktert.

Levevis

Både larver og voksne lever på planter og eter fra dem.

Utbredelse

Arten lever på Hispaniola.
Dansk Sojakagefabrik

Dansk Sojakagefabrik på folkemunne kalt Sojakagen, var en fabrikk som foredlet soyabønner til dyrefôr og matolje. Soyaen ble fraktet til landet med skip fra Det Østasiatiske Kompagni, og fabrikken var etablert av rederiet. Den ble grunnlagt i 1909 på Islands Brygge i København og utviklet seg til en betydelig arbeidsplass som på 1950-tallet sysselsatte ca 1 200 arbeidere, hvorav mange bodde i det samme området.
Firmaet utvidet med fabrikker i andre byer som Aalborg, Helsingborg, Hangö i Finland og utvidet sortimentet. Inntil nedleggelsen var der en del protester fra beboerne i området.
15. juli 1980, like over midnatt, oppstod der en eksplosjon i ekstraksjosanlegget som kunne høres og merkes over det meste av København. 23 personer ble skadet, og de materielle skadene beløp seg til omkring 200 millioner kroner. Anlegget ble ikke gjenoppbygd, og selv om firmaet fortsatte produksjonen fikk det problemer med økonomien. Fabrikken ble derfor stengt den 17. januar 1991. Etter stengingen forsøkte Det Østasiatiske Kompagni å selge anlegget til Pakistan, men handelen mislyktes etter press fra blant andre Greenpeace.
På fabrikkområdet har det blitt foretatt en grundig rengjøring, og området ble omgjort til boligområde i 1999 og omdøpt til Havnestaden. En del av de gamle bygningen har blitt restaurert, ombygd og gjenbrukt, deriblant Gemini Residence (som er bygd utenpå to gamle siloer), Pressesiloen og Zeppelinerhallen.
Sjenkelvikning

Sjenkelvikning er en dressurøvelse. Det er en sidelengs (lateral) bevegelse, hvor hesten beveger seg både sidelengs og fremover på samme tid. Sjenkelvikning er blant de første sidelengse bevegelsene en hest blir opplært til, da den her lærer en enkel men verdifull leksjon: å bevege seg sidelengs bort fra bentrykket.
Thaumastellidae

Utseende

Thaumastellidae har visse trekk som ligner på tegene i gruppen Lygaeoidea. Et uvanlig trekk (for Pentatomoidea) er at de har forkortede forvinger.

Levevis

Thaumastellidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Disse tegene lever i ørkener og andre tørre strøk.

Utbredelse

To av de tre artene er bare kjent fra Afrika. Thaumastella namaquaensis er beskrevet fra Namibia. Thaumastella aradoides ble beskrevet fra Iran og er senere funnet i Jemen.
Skjønnhet

Skjønnhet eller vakkerhet er en beskrivelse av eller egenskap ved en person, et sted, en gjenstand, et kunstverk, en idé og annet som gir en sanseopplevelse av behag, mening eller tilfredsstillelse. Skjønnhet er studert som en del av estetikk, filosofi, sosiologi og kulturhistorie. 
Ordet skjønnhet kan på norsk også brukes om en vakker kvinne. En «ideell skjønnhet» er en person som blir beundret eller har et vesen eller karaktertrekk som innenfor en bestemt kultur blir betraktet som vakkert. Et antall historiske enkeltpersoner har blitt kulturelle skjønnhetsikoner, eksempelvis dronning Kleopatra, Helena fra Troja («Den skjønne Helena»), filmskuespilleren Marilyn Monroe og andre glamourmodeller.
Den individuelle, subjektive erfaringen av «skjønnhet» omfatter ofte tolkningen av selvstendige «helheter» som å være i balanse og harmoni med naturen, noe som kan føre til følelser av tiltrekning og velvære. Beauty is in the eye of the beholder, «Skjønnhet er i øynene på den som ser», er et gammelt engelsk ordtak som for å uttrykke denne forestillingen. Skjønnhet kan også fremkalle en opplevelse av positiv refleksjon over meningen med ens egen eksistens og tilværelse. Et «skjønnhetsobjekt» er alt som avslører eller gir gjenklang til en personlig mening.
I et moderne mediesamfunn preget av en seksualisert, visuell populærkultur og en ekstrem indvidualisme, kan vektlegginga på enkeltmenneskers utseende føre til et «skjønnhetstyranni» der jakten på det «perfekte», som forandrer seg med skiftende moter, blir overdrevent viktig.
Huainan

Kommunikasjoner

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Odensjö

Odensjö er et tettsted i Jönköping kommune i Jönköpings län i Småland i Sverige. I 2010 hadde tettstedet 2 495 innbyggere.
SVT Extra

Historie

I 1999 startet SVT fem regionale tv-kanaler. I starten av 2002 ble disse kanalene lagt ned, og da oppstod SVT Extra.
Global Industry Classification Standard

Global Industry Classification Standard (GICS) er et klassifiseringssystem for børsnoterte selskaper framsatt av Morgan Stanley Capital International (MSCI) og Standard & Poor's (S&P), to selskaper som lager indeks og data om aksjer og børser. Systemet anveneds blant annet på Nordenlisten.
Edmund Backhouse

Liv og virke

Backhouse kom fra kvekerbakgrunn. I hans slekt var det en rekke vitenskapsmenn og kirkefolk.  Backhouse selv ble utdannet ved Winchester College og ved Merton College i Oxford. Han tok ikke slutteksamen, ettersom han var svært forgjeldet og kom seg unna den situasjonen ved å forlate Storbritannia. 
I 1899 ankom han Peking der han begynte å samarbeide med den innflytelsesrike men ikke så innsiktsfulle korrespondenten for The Times, Dr. George Ernest Morrison. Han hjalp ham med oversettelser, og tipset ham om og fóret ham med informasjoner som angivelig kom fra de indre sirkler i Den forbudte by. Morrisons rapporter om denne tiden, og ikke minst om bokseropprøret, fikk en stor innflytelse på Vestens virkelighetsoppfatning om kinesiske forhold. 
Backhouse var på denne tid blitt svært språkmektig, og kunne både russisk og japansk – og hans kinesisk ble stadig bedre. Senere ble han professor ved Pekinguniversitetet. 
I 1910 utgav han et historisk verk, China Under the Empress Dowager, og i 1914 Annals and Memoirs of the Court of Peking, begge sammen med den britiske journalist J.O.P. Bland. Med disse verkene befestet han sin stilling som kinaekspert. I 1913 begynte Backhouse å donere et stort antall kinesiske manuskripter til Bodleian Library, i håp om at han til gjengjeld ville bli gjort til professor ved University of Oxford. Men slik skulle det ikke gå. Han donerte i alt åtte tonn manuskripter til the Bodleian mellom 1913 og 1923.
Georgia i Eurovision Song Contest

Historie

Det er den georgiske allmennkringkasteren GPB som sender Eurovision Song Contest i Georgia, og som velger landets bidrag til konkurransen. Landet debuterte i 2007 med Sopo Khalvasji og «Visionary Dream».

Fraværet i 2009

Landet har deltatt hvert år siden, med unntak av 2009, da konkurransen ble arrangert i Moskva. På grunn av krigen i Sør-Ossetia 2008 hadde det vært debatt i Georgia om landet i det hele tatt skulle delta i Eurovision Song Contest i 2009. 28. august 2008 annonserte GPB at Georgia ville trekke seg fra Moskva i 2009, med begrunnelsen av at de ikke ønsket å delta i et «land som brøt med menneskerettigheter og internasjonale lover». I desember samme år ombestemte imidlertid kringkasteren seg, og Georgia meldte seg likevel på konkurransen i Moskva. I den nasjonale finalen 18. februar 2009 vant Stefane og 3G med discolåten «We Don't Wanna Put In». Men sangen ble raskt kontroversiell, ikke minst fordi «Put In» var en åpenbar referanse til Russlands daværende statsminister, Vladimir Putin. Russland protesterte mot teksten og fikk medhold fra Den europeiske kringkastingsunion, som ba GPB endre teksten eller velge en annen sang. 11. mars offentliggjorde GPB at de ikke ville endre teksten og mente EBUs krav kom som en følge av russisk press. Dermed trakk Georgia seg fra Eurovision Song Contest 2009.

Tilbake i 2010

Året etter, i Bærum, var Georgia tilbake igjen i Eurovision Song Contest og fikk en niendeplass med Sopo Nisharadse. Hun deltok med sangen «Shine», med tekst av norske Hanne Sørvaag. 
En ny niendeplass fulgte i Düsseldorf året etter, men siden 2012 har Georgia hatt varierende suksess i konkurransen. Fem ganger har landet måttet stå over finalen i Eurovision Song Contest, siden Georgia ikke kvalifiserte seg fra semifinalen.
SpareBank 1 Gruppen

Eiendomsmegler

I SpareBank 1 Alliansen inngår også Eiendomsmegler 1, som er Norges største eiendomsmeglerforetak. Eiendomsmegler 1 har felles kjedekontor, men de enkelte kontorene eies direkte av de enkelte SpareBank 1-banker.
NM i svømming kortbane 1984

NM i svømming kortbane 1984 ble arrangert i Oslo 23.-25. mars 1984.
Eulsatraktaten

Navn

Ifølge den tradisjonelle koreanske kalender, er eulsa ifølge Sekstisyklusen det 42. året da traktaten ble signert. 
På japansk er avtalen kjent under flere navn, inkludert den andre japansk-koreanske konvensjon (第二次日韓協約 Dai-niji Nikkan Kyōyaku), 乙巳保護条約 (Isshi Hogo Jōyaku) og 韓国保護条約 (Kankoku Hogo Jōyaku).
Leo IV (keiser)

Bakgrunn

Leo var sønn av keiser Konstantin V og hans første hustru Irene, datter av en khagan i khazarriket, sannsynligvis Bihan.

Keiser

Leo etterfulgte sin far på keisertronen i 775. Året etter, i 776, gjorde han sin unge sønn Konstantin (den senere Konstantin VI) til medkeiser. Han slo raskt ned et opprør som ble satt i gang av hans fem halvbrødre og anført av caesarene Christophoros og Nikephoros. De sammensvorne ble tonsurert og sendt i eksil til det bysantinske theme Cherson under streng bevoktning.
Som sin far og likeså sin bestefar Leo III var også Leo IV seierrik i kamp mot araberne (som hans hærfører Michael Lachanodrakon og andre dyktige generaler tilføyde et alvorlig nederlag i 778) og mot bulgarene. Han tok imot bulgarlederen Telerig som så lot seg døpe.
Annerledes enn sine to umiddelbare forgjengere førte Leo IV i religiøse spørsmål en mer ikonodul (billedvennlig) politikk. Rent personlig var Leo IV nok en ikonoklast som sin far, men han var under sterk innflytelse fra keiserinne Irene, og hun var desidert ikonodul. Om det var derfor, bare derfor, eller slett ikke derfor, at Leo IV regjerte som han gjorde, er blitt omdiskutert av historikere. 
I praksis førte han i alle tilfeller en forholdsvis moderat religionspolitikk. Det kan også være at billedstriden var blitt så fastlåst og uforsonlig at den var vedvarende skadelig for rikets samhold, og at mildhet måtte til for å roe det hele ned. Keiser Leo IV tillot munker som var blitt forfulgt og deportert i sin fars regjeringstid å vende tilbake til sine klostre, og han ble priset av noen i presteskapet som «venn av Guds Mor» for å tillate munkene å beholde bilder av Theotokos. Videre innsatte han, da patriarksetet ble ledig i februar 780 atter en ikonodul økumenisk patriark av Konstantinopel, Paul IV av Konstantinopel.
Da Leo uventet gikk bort under et felttog mot det bulgarske rike i september 780, ble Irene regent for deres sønn og Leos etterfølger Konstantin VI.
Stegenagapanthia

Utseende

Middelsstore, slanke trebukker, mørke med lyse flekker. Antennenes indre ledd et tett kledte med lange, fine hår på innersiden. Pronotum er sylindrisk uten pigger på sidene. Dekkvingene er parallellsidige med stumpvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (det sørlige Kina, Laos og Borneo).
Fylkesvei 7218

Fylkesvei 7218 går mellom Baustad og Brekk i Sømna kommune. Veien er 3,7 km lang.
Frem til 2019 hadde veien betegnelsen fylkesvei 38.
Glaucytini

Utseende

Små til middelsstore, blanke trebukker, oftest brunsvarte med lyse striper.

Utbredelse

Gruppen er nesten utelukkende utbredt på øyer: Madagaskar, Seychellene, Komorene, Sri Lanka, Borneo, Molukkene, Ny-Guinea, Salomonøyene, Vanuatu, Palau, Fiji, Ny-Caledonia. I tillegg finnes det noen få arter i Australia.
Clytus

Utseende

Middelsstore, slanke, langbeinte trebukker. Antennene er forholdsvis korte, omtrent halvparten så lange som kroppen. Pronotum er avrundet og bredere enn langt. De fleste artene etterligner veps og er farget i gult og svart, andre er brun- eller gråaktige, ofte med lyse tverrbånd på dekkvingene.

Levevis

Larvene lever i død ved, mest av løvtrær. De voksne billene finnes ofte på blomster der de eter pollen.

Utbredelse

Slekten er utbredt i Europa, Nord-Afrika det meste av Asia, Australia og Nord-Amerika. En art skal også være beskrevet fra Sør-Afrika, men da slekten forøvrig ikke er kjent fra Afrika sør for Sahara synes det være tvilsomt om dette er korrekt.
Middagsbukta

Middagsbukta, egentlig Langårsundet, er et smalt sund mellom Brønnøya og Langåra i Vestfjorden i Asker. Denne delen av fjorden kalles Bærumsbassenget. Middagsbukta har tett hyttebebyggelse med brygger på nordsiden (Brønnøya), mens sørsiden (Langåra) bare har to bygninger langs sundet. Det er noen ytterst små våtmarksområder med sjøgress på nordsiden, men uten den samme betydningen som de store våtmarksområdene lengre nordøst på Brønnøya. Områdene ved Middagsbukta er ikke vernet, og er sterkt trafikkert sommerstid.
Sundet er langt og smalt, men fullt farbart for alle typer fritidsbåter. Det går ferje fra Sandvika til tre brygger i sundet («Rigmor», «Rigfar»). På sankthansaften er det tradisjon for båter å samle seg i Middagsbukta. Sundet har fått navnet fordi båtfolk som i gamle dager startet ferden utover fra Oslo sentrum om formiddagen, nådde fram til Langårsundet ved middagstider. Det hevdes ofte at det var så tett med båter gjennom sundet på St.Hansaften at man kunne gå tørrskodd over bukta fra båt til båt. Ellers hadde bukta før og etter andre verdenskrig betydning som innaskjærs oppankringssted for de mange som camperte på Langåra om sommeren.
Stedet er lunt, ved sydlig vind kan det være blikkstille til tross for at bølgene har hvite skumtopper på utsiden av Langåra. Stedet er derfor fortsatt en populær ankringsplass, til tross for at det er anlagt kabler over sundet og mange skilter med "ankring forbudt".
1. divisjon bandy for herrer 2012/13

1. divisjon bandy for herrer 2012/13 var det nest øverste nivået i norsk bandy sesongen 2012/13. Serien startet 6. november 2012 og varte til 19. februar 2013. Deretter var det kvalifiseringsspill for opprykk og nedrykk. De to beste lagene i 1. divisjon spilte enkel serie med de to dårligste plasserte lagene i eliteserien. De to beste lagene i denne kvalifiseringen fikk spille i eliteserien i 2013/14. På tilsvarende måte måtte de to dårligste lagene i 1. divisjon spille om retten til fornyet tilværelse i divisjonen mot de to beste lagene i 2. divisjon.
Saltpose

Saltpose er en pose som budeier og gjetere kunne bruke til salt som de ga buskapen for at den skulle følge bedre etter. Dette saltet var gjerne blandet med mel for at det skulle holde seg tørt. Saltposer kunne være laget av strie, lerret, oljelerret eller skinn. De kunne henge i beltet, i en knapp, i en snor over skulderen eller ha snorer som kunne bindes rundt livet.
Noen synonymer: busaltpose, saltfikke, saltlomme, saltpung, saltpyngle, saltskreppe, salttaske og saltveske.
Coyote Springs II gasskraftverk

Coyote Springs II gasskraftverk  er et varmekraftverk i Morrow County, i delstaten Oregon i det nordvestre USA. Anlegget har en installert produksjonskapasitet på 302 MW fordelt på 2 + 2 turbiner med effekt på 94 – 185 MW hver. Operatør er energiselskapet Avista Corp. 
Det stod ferdig utbygd i 2003. Brenselkilden er hovedsakelig naturgass.
Pygomolpini

Levevis

Både larvene og de voksne (imago) er planteetere.

Utbredelse

Gruppen er utbredt i den neotropiske økosonen, og er bare kjent fra Argentina og det sørlige Brasil.
Ambitions

Video

Videoen er regissert av Kristoffer Borgli. Videoen skaper også en større sikkerhet rundt hva sangen handler om. Abicere Leprous er en fiktiv sykdom som er årsaket av å gi opp sine ambisjoner. Det innebærer at huden skaller av. Konsekvensene blir fatale etter opp til 3 år. Videoen intervjuer personer som har sykdommen og de forteller om hvordan de har fått den, og om hva som er hverdagen for dem akkurat nå. Deler av denne videoen er spilt inn i Torshovparken i Oslo. 
Før singelen ble lansert i England ble det laget en ny og mer «publikumsvennlig» musikkvideo. Den ble filmet i London i januar 2010, og er regissert av Brett Sullivan.

Coverversjoner

Gruppa Soup fra Trøndelag lagde en cover som ble spilt mye på Petre samtidig som originalversjonen ble spilt. Soup gjorde den til en rolig låt, hvor de kun brukte piano og vokal. Vinneren av den sjette sesongen av britiske X Factor, Joe McElderry, ga ut låten som den første singelen fra sitt debutalbum.
Nødsarbeid

Nødsarbeid er arbeid som er igangsatt av offentlige myndigheter i perioder med økonomisk nedgang og høy arbeidsløshet. Nødsarbeidet tar i første rekke sikte på å redusere arbeidsledigheten og å opprettholde kjøpekraft, slik at etterspørselen til en viss grad kan opprettholdes, og slik unngå å true nye arbeidsplasser. Slik kom utgiftene til nødsarbeid i stedet for arbeidsledighetstrygd og dette blir ansett for å være mer samfunnsøkonomisk og bedre for de arbeidsløse å bli sysselsatt enn å passivt motta trygd.
Etter Arendalskrakket i 1886 ble det satt i gang nødsarbeid finansiert av kommunen, fylket og staten i fellesskap. Arbeidet som ble utført var veianlegg forbi steile fjellklipper mellom byen og en nærliggende forstad, strandstedet Barbu. Bl.a. presset arbeiderforeningen Samhold på for å sette arbeidet i gang.
I Norge ble dette mye brukt i de økonomiske nedgangstidene på 1920- og 1930-tallet. I mange tilfeller var det noe uklart hva som var nødsarbeid og hva som var ordinære oppgaver, og dette førte ofte til strid om hvilke tariffsatser som skulle anvendes.
Eksempler på nødsarbeider i Norge i 1930-årene er en rekke veianlegg, planering av Sjursøya i Oslo, hvor det på det meste av sysselsatt 1 500 mann i to skift, og anleggelsen av Jordal Idrettsanlegg. Men nødsarbeidere ble også satt til vedlikeholdsoppgaver som steinplukking, snørydding og lignende. Også de første arbeidene på Fornebu, senere Oslo lufthavn, Fornebu ble utført som nødsarbeide.
Et eksempel fra USA er de offentlige arbeidene som ble igangsatt under New Deal-programmet.
Haa

Haa (eventuelt Ha) er et av de 20 fylkene (dzongkhag) i Bhutan.
Navnet Haa (uttales hah) og den eldre navneformen Has (uttales hay) gir assosiasjoner til esoterisk bortgjemthet. Et alternativt navn på dalen skal være Den bortgjemte ris-dalen.
Haa-dalen er en trang, steil nord-sørgående dal som dominerer landskapet i fylket. Det dyrkes ris, poteter og chili i dalbunnen og i terrasser i dalsidene og sidedalene. 78% av fylket er skogkledd, og skogbruket er viktig for den lokale økonomien. Dalen ble åpnet for utenlandsk turisme i 2002, men det er langt igjen før dalen blir like godt tilrettelagt for turistnæring som de mer utviklede fylkene Paro, Thimpu og Bumthang.

Templer

De to viktigste templene i fylket, det Sorte tempel (Lhakhang Nagpo) og det Hvite tempel (Lhakhang Karpo) ble angivelig bygd samtidig med Kyerchu-tempelet i Paro på 600-tallet. Templene ligger nær hverandre på et hellig sted kalt Ri-Puensum, (Trebrødre-høyden). Et tredje tempel Haa Gonpa ble bygd lenger opp i dalen på et sted hvor en hellig åpenbaring skal ha skjedd.